5 met grawe, messe in dorpshuis aangeval | Farm Murders
March 23, 2010, 3:45 pm
Mnr. Marthinus van Vuuren in die Nasionale Hospitaal in Bloemfontein nadat hy en sy gesinslede wreed deur aanvallers op Jagersfontein aangerand is.Foto: Maradine Whitehorn
Bloemfontien. – "Dit was iets uit 'n gru-verhaal," sê mnr. Johan van Vuuren nadat vyf van sy geliefdes "onmenslik wreed" in sy ouerhuis in Jagersfontein aangeval is.
Sy ouers, Boet (80) en Francina (77), broers Marius (44) en Marthinus (35), en broerskind Juan (13) is eergisteraand in hul huis in Harringtonstraat deur ses mans met grawe en messe aangeval.
Die aanvallers het 'n bebloede huis agtergelaat.
Nadat Johan, 'n werknemer in die logistieke afdeling van die Grootvlei-tronk by Bloemfontein, die oproep oor die aanval gekry het, het hy hom na Jagersfontein gehaas.
Hy was egter nie reg vir wat hom in die huis sou begroet nie.
Boonop is byna die hele huis deur die booswigte omgekeer.
Johan vertel sy familielede van Jagersfontein het net klaar na die nuusbulletin op TV gekyk toe mev. Van Vuuren die voordeur vir die honde gaan oopmaak het.
Die aanvallers het toe die huis binnegestorm, haar gegryp en as 'n buffer gebruik.
Die familielede is met messe gesteek, met grawe geslaan en geskop.
"Marius is met 'n graaf uit sy rolstoel geslaan," sê Johan.
Een van die aanvallers het met Boet om sy vuurwapen geworstel. Dit is uit sy hand gegryp en een van sy vingers is gebreek.
Die aanvallers het met die geld, pistool en ander goedere gevlug.
Johan sê sy ma is in 'n koma en het bloeding op die brein. Sy is in die waaksorgeenheid van die Pelonomi-hospitaal in die stad.
http://www.beeld.com/Content/Suid-Afrika/Nuus/1928/0cd36a2b018a4b109cf14c16aad2d890/22-03-2010-10-16/5_met_grawe,_messe_in_dorpshuis_aangeval